open-index/open-wikipedia-markdown huggingface dataset:
Rantang

jmpl|326x326px
**Rantang** nyaéta panci nyusun anu diéntépkeun sangkan rékép katutup, pikeun wadah kadaharan nu miboga gagang. Éta gagang fungsina minangka pangait sarta ngagampangkeun nalika dijingjing.											

## Referensi
Badi

jmpl|Badi
**Badi** nyaéta pakarang nu sarupa péso ngan gagangna béngkok. Biasana wangun badi leuwih leutik batan péso.
Tampolong

**Tampolong** atawa basa hormatna **Pangludahan** (*spittoon*) téh nyaéta hiji wadah anu dipaké tempat miceun ciduh  (nyiduh/ngaludah), utamana dipaké pikeun anu resep ngalemar/nyeupah (*nyirih*) sangkan henteu hésé mangsa nyiduhkeun ciseupah anu ngabulaéh beurem . Tampolong ogé disayagakeun keur anu gering ripuh, hésé leumpang, di mana hayang nyiduh tingal kana tampolong waé.

## Sajarah
Tampolong diurang mah  ilahar pisan dipaké ku kolot-kolot anu resep nyeupah/ngalemar, geus lumrah soksanajan keur ngobrol jeung kulawarga malahan hareupeun sémah ngabulaéh nyeupah bari jeung diselang ku nyiduhkeun ciseupah kana tampolong , nepikeun ka rohangan paragi sidang ogé mibanda tampolong disagigireun méjana. tapi Kiwari tampolong anu loba kapanggih utamana di tempat umum geus jadi wadah paranti miceun runtah .

Di Cina mangsa pamaréntahan Deng Xiaoping tampolong téh dipaké dina obrolan daria/(resmi) jeung batur politikna, ku alatan remen cumiduh dina éta obrolan, teu wudu éta kabiasaan diseungseurikeun ku urang luareun Cina, antukna dina taun 1980 ka dieu di Cina tampolong  teu meunang dipaké dirohangan umum.

## Bahan tampolong
Aya sababaraha bahan anu ilahar dijieun tamapolong diantarna:
# Tampolong Awi

# Tampolong Beusi
# Tampolong Keramik
# Tampolong *Stainless*
# Tampolong Kaca

File:Chinese_-_Spittoon_-_Walters_491585_-_Profile.jpg|Tampolong keramik ti abad ka-14 anu aya di  *The Walters Art Museum*.
File:Spittoon.jpg|Tampolong beusi ti abad ka-20
File:Clear glass spittoon, England, 1831-1900 Wellcome L0065602.jpg|Tampolong kaca ti Inggris taun 1831-1900 
File:CoffeeTasterSpittoonLAMuseum.jpg|Tampolong anu dipaké ku tukang ngasaan kopi
File:A_brass_vessel_1.JPG|Tampolong tina kuningan

## Tutumbu kaluar
# Tampolong mangsa kiwari
# Tampolong paranti saembara nyiduh
## Dicutat tina
Leukeur

**Leukeur** nyaéta pakakas paranti neundeun sééng. Dijieun tina nyéré atawa anyaman hoé. Sangkan sééng bisa nangtung kalawan ajeg, ogé bisa dipaké neundeun langseng, katél, jeung sajabana anu kakara nyat diangkat tina luhureun hawu atawa kompor sangkan henteu panas kana palupuh ataw ubin.

## Dicutat tina
## Tutumbu kaluar
# Leukeur téh nyaéta
# [Pakakas(https://su.wikipedia.org/wiki/Pakakas) urang sunda]
#[Kamonésan urang Rajapolah(https://su.wikipedia.org/wiki/Rajapolah)]
Dékol

***Dékol*** singgetan tina kecap *kadék* jeung *takol*, mangupakeun pakakas nu bisa dipaké ngadék kawas kampak tur bisa dipaké nakol kawas palu (upama dibalikkeun).

Bahan dékol dijieun tina dua jinis banda :
* *matana* dijieun tina beusi atawa waja, sisi anu hiji seukeut, dipaké keur ngadék, sisi hijina deui rata, dipaké keur nakol;
* *gagangna* dijieun tina kai, aya ogé anu nyieun tina haur/awi.

## Bédana Dékol jeung Kampak 
Dina rupana sidik pisan bédana dékol jeung kampak
* Lebah gagangna, dékol leuwih pondok ti batan kampak
* Lebah mata anu seukeutna, dékol leuwih leutik ti batan kampak.

Dékol ilaharna dipaké ku tukang wangunan, sedengkeun kampak ilaharna dipaké ku tukang ngala kai jeung tukang ngala suluh.
Pipiti

]]
**Pipiti** nyaéta wadah anu dijieun tina anyaman tangkal awi benang meulahan aripis wangunna segi opat , ilaharna pipiti dipaké ngawadahan sabangsaning sambara, lalawuh ,  jeung sajabana.

## Pedaran
### Mangpaat
Pipiti dimangpaatkeun pikeun ngawadahan sangu jeung deungeunna, dibahankeun ku nu boga hajat minangka pamulang tarima/nganuhunkeun ka sémah jeung ondangan séjénna nu geus milu nyaluuhan jeung ngarojong doa kana hajatna.

Kiwari pipiti dimangpaatkeun ogé pikeun nyieun pabinihan paré , sangkan binih paré henteu ku hama jeung bisa katalingakeun dina kasuburan taneuhna . 

### Sajarah
Baheula Pipiti téh paranti neundeun uyah, ngarah henteu téés tuluy pipiti wadah uyah  digantungkeun atawa diteundeun dina sagigireun hawu . Ogé dipaké wadah pabétékan sabangsaning bungbu atawa sasamaraan kayaning : bawang bodas, bawang beureum, jahé, cikur, pedes, jeung sajabana .

Kungsi baheula mangsa Bung Karno ditengah perjalanan narima bungkusan maké wadah pipiti anu dieusian sangu timbel jeung lalawuhna : suung, sambel oncom, beuleum lauk asin, kulub endog, jeung jeruk Garut anu kawentar amis kareueut anu dipasrahkeun ku saurang nini-nini minangka kanyaah jeung babakti hamba rahayat ka pamingpina 

## Dicutat tina
## Tutumbu kaluar
# Sisindiran maké kecap pipiti
# Pipiti wadah sangu
# Gaganti wadah pipiti mangsa kiwari
# Karajinan pipiti anu tetep hirup
Tolombong

**Tolombong** téh nyaéta parabot rumah tangga anu dijieun tina anyaman tangkal awi beunang meulahan tur diipiskeun, ilaharna dipaké paranti ngawadahan paré, hui, jukut, dahareun, jeung réa-réa deui , mangsana dibawa tolombong téh biasana dikélék, disuhun, jeung ditanggung .

## Pedaran
Tolombong mangrupa pakakas anu remen dipaké pikeun kahirupan sapopoé utamana mangsana usum panén, baheula méh unggal imah mibanda tolombong leuwih ti hiji meulina kawilang gampang ku jalan nukeur keun tolombong tinu dagang (biasana anu dagang nguriling bari ngabengkot naggung) jeung  tilu kulak béas .
Biwir tolombong buleud sakurilingna diwengku sangkan leuwih kuat, palebah awakna buleud rata jeung biwir luhur ari beulah handapna masagi juruna aya opat, tolombong jangkung kurang leuwih tilu jeungkal leungeun kolot . Aya deui anu wangunna sarua jeung tolombong ngan pédah leuwih gedé ukurana anu katelah ngarana telebug.

## Kagunaan
Tolombong téh loba pisan guna jeung mangpaatna, umpamana dipaké ngawadahan dahareun mangsa arék dibawa/dipindahkeun katempat séjén, saperti dagangkeuneun, nganteuran dahareun keur anu digarawé disawah atawa dikebon (mupundutan), ngawadahan hasil panén saméméh dijual,  jeung sajabana , Teu saeutik ogé tolombong dipaké ngiderkeun dagangan , tolombong ogé bisa dipaké wadah paranti neundeun atawa ngunjalan  barang-barang séjéna ,

## Paribasa 
Dina basa Sunda, aya paribasa anu ngagunakeun kecap tolombong, nyaéta:
* **Siga tolombong mangséan**: Digunakeun pikeun ngagambarkeun jalma anu miboga wangun awak anu badag tapi henteu proporsional, atawa jalma anu dandanana morontod teuing.

## Tutumbu kaluar
# Tolombong mangrupa pakakas 
# Pakakas/pancarakén Sunda
# Tolombong didagangkeun
# Tolombong mangrupa wadah
# Tolombong dipikaresep ku Turis 

## Dicutat tina
Surah Al-Qiyamah

**Surat Al Qiyamah** (Arab: **القيامة**, "poé Kiamat") nyaéta surat ka-75 dina Al Qur'an. Ieu surat kawengku 40 ayat, kaasup golongan surat Makkiyah sarta diturunkeun sabada surat Al Qori'ah. Kecap *Al Qiyamah* (poé kiamat)  dicandak  tina kecap Al Qiyamah nu aya di mimiti ieu surat.

## Eusi Poko ieu Surat 
Eusi pokok ieu surat, di antarana:
* Alloh SWT ngécéskeun huru-hara kiamat, pastina kiamat, wawales pikeun amal sakabéh.
* Adab ngadangukeun wahyu (ayat suci Al Qur'an).
* Ngingetkeun waktu panggih jeung nempo Pangéran.
* Iber pakait jeung sakarat.
* Negeskeun kawasana Alloh ngahirupkeun nu maot.

## Ayat jeung tarjamah 
** لاَ أُقْسِمُ بِيَوْمِ ٱلْقِيَامَةِ**
(1) *Kaula sumpah ku poé kiamat*.
**وَلاَ أُقْسِمُ بِٱلنَّفْسِ ٱللَّوَّامَةِ**
(2) *Jeung Kaula sumpah ku jiwa nu kuciwa*.
**أَيَحْسَبُ ٱلإِنسَانُ أَلَّن نَّجْمَعَ عِظَامَهُ**
(3) *Naha manusa nyangka, yén Kami teu bisa ngumpulkeun (deui) tulang taléngna*.
**بَلَىٰ قَادِرِينَ عَلَىٰ أَن نُّسَوِّيَ بَنَانَهُ**
(4) *(Enya) Kami kawasa pikeun ngéntépkeun ramo-ramona kalayan sampurna*.
** بَلْ يُرِيدُ ٱلإِنسَانُ لِيَفْجُرَ أَمَامَهُ**
(5) *Malahan manusa téh, teterusan nyieun dosa*.
**يَسْأَلُ أَيَّانَ يَوْمُ ٱلْقِيَامَةِ**
(6) ''Tumanya naha iraha poé kiamat.

## Tadabbur jeung Tadzakkur 
Alloh SWT dina ieu surat sumpah ku poé kiamat jeung jiwa nu bakal hanjelu (handeueul) kana laku lampah nu nirca. 

## Rujukan 
## Tumbu kaluar 
* library.islamweb.net
* altafsir.com/
Bubu

)]]
**Bubu** nyaéta parabot pikeun ngala lauk dina cai palid. Dijieunna tina awi saperti galar kerep, bangunna buleud-panjang jeung sangkan lauk nu geus asup teu bisa kaluar deui di jerona diseuweuan. Naheunkeun bubu dikedengkeun sungutna disanghareupkeun ka hilir.

## Sumber
Burang

**Burang** nyaéta cubluk jero nu di luhureunana dituruban atawa dirimbunan pikeun naheunan sato galak. Di jerona dirucuhan, tapi burang nu dipaké pikeun naheunan sato ingueun tara dirucuhan.

## Sumber
Buyung

**Buyung** nyaéta barang garabah wadah cai atah. Wangun beuteungna méh buleud jeung palebah beungeunna leutik. Gedéna kira-kira sagedé beuteung jelema. Gunana buyung saperti kendi pikeun ngala cai, tapi aya ogé nu sok dipaké pabéasan.

## Sumber
Kelenting

**Kelenting** disebut ogé **cewo** nyaéta wadah paranti ngalembutkeun uyah. Wangunna saperti cengcelengan budak tina taneuh. Sanggeusna uyah badag diasupkeun ka jero kelenting, tuluy kelentingna diasupkeun ka jero seuneu di hawu. Lamun sora singpeletek di jerona geus eureun, hartina uyah geus lembut.

## Sumber
Pancarakén

**Pancarakén** sok disebut ogé **pacarakén** nyaéta lima setel parabot dapur:
#lalayah & katél
#sunduk & cucutik
#sééng, dalung & pendil
#pangarih & céntong
#wawadahan angeun jeung wadah kéjo 

## Sumber
Surah Al-Jinn

**Surat Al-Jinn** (Basa Arab: **الجنّ**,"Jin") nyaéta surat ka-72 dina Al Qur'an. Surat ieu kaasup surat Makkiyah jeung kawengku 28 ayat. Dingaranan "al-Jinn" nu hartina "Jin" tina kecap  "al-Jinn" nu aya dina ayat mimiti ieu surat. Diécéskeun yén aya Jin minangka  mahluk goib nu geus ngadangukeun bacaan Al Qur'an tur tumut ajaranna.

## Eusi Poko ieu Surat 
Eusi pokok ieu surat, di antarana:
* Pangaweruh Nabi Muhammad Saw tumali jeung jin ti Alloh.
* Jin aya nu iman ka Alloh, ogé aya nu nyaliwang.
* Jangji Alloh ka jin jeung manusa nu lempeng.
* Alloh bakal ngariksa Nabi Muhammad saw tur wahyu-Na.

## Ayat jeung tarjamah 
**قُلْ أُوحِيَ إِلَيَّ أَنَّهُ ٱسْتَمَعَ نَفَرٌ مِّنَ ٱلْجِنِّ فَقَالُوۤاْ إِنَّا سَمِعْنَا قُرْآناً عَجَباً**
(1) ''Ucapkeun ku anjeun, geus diwahyukeun ka kuring saéstuna sagolongan jin geus ngadéngé pokna: Saéstuna abdi sadaya ngadangu Al Qur'an nu ahéng*.
**يَهْدِيۤ إِلَى ٱلرُّشْدِ فَآمَنَّا بِهِ وَلَن نُّشرِكَ بِرَبِّنَآ أَحَداً**
(2) *Ieu (Al Qur'an) nungtun ka jalan nu bener, ku kituna, abdi sadaya iman (ka Alloh) teu aya sisilihan kanggo Mantena*.
**وَأَنَّهُ تَعَالَىٰ جَدُّ رَبِّنَا مَا ٱتَّخَذَ صَاحِبَةً وَلاَ وَلَداً**
(3) *Jeung Anjeun nu Maha Luhur, Gusti abdi saya nu teu ngagaduhan istri*.
**وَأَنَّهُ كَانَ يَقُولُ سَفِيهُنَا عَلَى ٱللَّهِ شَطَطاً**
(4) *Jeung aya di antara abdi saya nu kurang akalna ngomong ka Alloh nu nyaliwang''.

## Tadabbur jeung Tadzakkur 
Alloh SWT dina ieu surat maparin ka Nabi Muhammad saw pangaweruh nu patali jeung bangsa jin. Aya sagolongan bangsa jin nu ngadangu Al Qur'an tuluy tumut kana pituduhna.

## Rujukan 
## Tumbu kaluar 
* library.islamweb.net
* altafsir.com/
Surah Nuh

**Surat Nuh** (Basa Arab:**نوح**, "Nuh") nyaéta surat ka-71 dina Al Qur'an. Surat ieu kaasup surat Makkiyah kawengku 28 ayat, turun sabada surat 16 an-Nahl (ka 70, dumasar turun). Dingaranan  surat Nuh karana ieu surat  ngiberkeun da'wah,  jeung du'a Nabi Nuh a.s  ka kaomna.

## Eusi Poko ieu Surat 
Eusi pokok ieu surat, di antarana:
* Nabi Nuh a.s dipiwarang da'wah.
* Nabi Nuh a.s. ngadukeun kaomna.
* Istighfar ngajembarkeun rejeki.
* Paréntah niténan alam, kajadian manusa minangka tanda kaagunga Alloh.
* Siksa di dunya jeung ahérat keur kaom Nabi Nuh a.s nu kafir.
* Du'a Nabi Nuh a.s.
 
## Ayat jeung tarjamah 
**إِنَّآ أَرْسَلْنَا نُوحاً إِلَىٰ قَوْمِهِ أَنْ أَنذِرْ قَوْمَكَ مِن قَبْلِ أَن يَأْتِيَهُمْ عَذَابٌ أَلِيمٌ**

(1) *Saéstuna Kami geus ngutus Nuh ka kaomna, Cig béré pépéling kaom anjeun saméméh datang siksa nu peurih*.

**قَالَ يٰقَوْمِ إِنِّي لَكُمْ نَذِيرٌ مُّبِينٌ**

(2) *Pok (Nabi Enoh) ngadawuh: Yeuh kaom kula, kula téh minangka nu méré pépéling nu jelas*.

**أَنِ ٱعبُدُواْ ٱللَّهَ وَٱتَّقُوهُ وَأَطِيعُونِ**

(3) *Aranjeun kudu sumembah ka Alloh tur takwa ka Mantena*.

**يَغْفِرْ لَكُمْ مِّن ذُنُوبِكُمْ وَيُؤَخِّرْكُمْ إِلَىٰ أَجَلٍ مُّسَمًّى إِنَّ أَجَلَ ٱللَّهِ إِذَا جَآءَ لاَ يُؤَخَّرُ لَوْ كُنتُمْ تَعْلَمُونَ**

(4) *Tinangtu Anjeuna ngahampura dosa aranjeun jeung méré waktu ka aranjeun. Lamun geus cunduk waktuna moal bisa diundurkeun deui mun aranjeun arapal*.

## Tadabbur jeung Tadzakkur 
Alloh SWT dina ieu surat maparin ka Nabi Muhammad saw iber patali jeung da'wahna Nabi Enoh a.s. tur kumaha mantangul kaomna.

Teu kendat beurang jeung peuting ngajak kaomna kana bebeneran tapi matak handeueul, aningan. Kaomna lolobanaana malah ngajejeléh, ku kituna dinamian anjeunna téh *Nuh* tina kecap niyahah anu hartina loba ceurik nyeungceurikan kaomna nu teu daék toat ka Alloh, 950 taun da'wah tapi nu aya matak ngenes hasilna, da hidayah mah hak prerogatif Alloh.

Ieu surat jadi pangbeberah ka Nabi Muhammad s.a.w. dina nyanghareupan kaom kafirin Qurésy nu deleka ka Nabi s.a.w jeung umat Islam dina awal-awal nyiarkeun Islam.

## Rujukan 
## Tumbu kaluar 
* library.islamweb.net
* altafsir.com/
Surah Shaad

**Surat Shod** (Arab: **ص** , "*Ṣhod*") nyaéta surat ka-38 dina Al Qur'an. Surat ieu kawengku 88 ayat kaasup golongan surat Makkiyah jeung diturunkeun sabada surat Al-Qomar. Dingaranan *Shod* lantaran ieu surat dimimitian ku huruf *Shood*.

## Eusi Poko ieu Surat 
Ieu pokok ieu surat, di antarana:
* Hémengna kafirin kana kanabian Muhammad s.a.w. ku kituna maranéhna nganggap Al Qur'an téh jijieunan Nabi S.a.w;
* Ngécéskeun kumawasana Alloh di karajaan bumi jeung langit tur poé panangtuan.
* Carita nu ahéng para Nabi a.s, nyaéta: Dawud, Sulaéman a.s. jeung karajaanana, Ayyub a.s nu gering jeung ubarna, kautamaan Nabi Ibrohim, Ishak, jeung Yakub, kitu ogé Nabi Ismail, Yasa jeung Dzulkifli a.s;
* Sorga 'Adn jeung pangeusina nu takwa;
* Naraka Jahannam jeung kasiksana pangeusina; 
* Carita Nabi Adam a.s. jeung Iblis l.a;
* Pangancam pikeun jalma kufur.

## Ayat jeung tarjamah 
** صۤ وَٱلْقُرْآنِ ذِي ٱلذِّكْرِ**
(1) ''Shood, Demi Al Qur'an nu pinuh pépéling*.
** بَلِ ٱلَّذِينَ كَفَرُواْ فِي عِزَّةٍ وَشِقَاقٍ**
(2) *Tapi jalma kafir tetep gumedé tur ngalawan*.
**كَمْ أَهْلَكْنَا مِن قَبْلِهِم مِّن قَرْنٍ فَنَادَواْ وَّلاَتَ حِينَ مَنَاصٍ**
(3) *Padahal geus loba kurun saméméhna nu cilaka, maranéhna ngahelas ménta tulung padahal harita lain mangsa*.
**وَعَجِبُوۤاْ أَن جَآءَهُم مٌّنذِرٌ مِّنْهُمْ وَقَالَ ٱلْكَافِرُونَ هَـٰذَا سَاحِرٌ كَذَّابٌ**
(4) *Maranéhna héran yén aya nu mawa pépéling, pokna urang kafirin: Ieu mah tukang sihir, tukang bohong*.
**أَجَعَلَ ٱلآلِهَةَ إِلَـٰهاً وَاحِداً إِنَّ هَـٰذَا لَشَيْءٌ عُجَابٌ**
(5) *Naha manéhna nyieun hiji pangéran ti antara loba pangéran. Ahéng ieu téh*.
**وَٱنطَلَقَ ٱلْمَلأُ مِنْهُمْ أَنِ ٱمْشُواْ وَاْصْبِرُواْ عَلَىٰ آلِهَتِكُمْ إِنَّ هَـٰذَا لَشَيْءٌ يُرَادُ**
(6) *Gegedén maranéhna gura-giru, pokna: Tuhu tur sobar aranjeun ka pangéran-pangéran aranjeun, éstu ieu nu dimaksud*.
**مَا سَمِعْنَا بِهَـٰذَا فِى ٱلْمِلَّةِ ٱلآخِرَةِ إِنْ هَـٰذَا إِلاَّ ٱخْتِلاَقٌ**
(7) *(Pokna deu) Kami teu pernah ngadéngé dina ageman nu lian, ieu mah jijieunan*.
**أَءُنزِلَ عَلَيْهِ ٱلذِّكْرُ مِن بَيْنِنَا بَلْ هُمْ فَي شَكٍّ مِّن ذِكْرِي بَل لَّمَّا يَذُوقُواْ عَذَابِ**
(8) *(Pokna:) Naha naon sababna ieu pépéling téh turun ka manéhna (Muhammad) ti antara urang. Maranéhna tetep dina sangsi kana pépéling Kaula, can ngarasa siksa meureun*.
**أَمْ عِندَهُمْ خَزَآئِنُ رَحْمَةِ رَبِّكَ ٱلْعَزِيزِ ٱلْوَهَّابِ**
(9) *Atawa maranéhna boga gudang rohmat Pangéran Nu Maha Mulya Nu Maha Béréhan*.
**أَمْ لَهُم مُّلْكُ ٱلسَّمَٰوَٰتِ وَٱلأَرْضِ وَمَا بَيْنَهُمَا فَلْيَرْتَقُواْ فِى ٱلأَسْبَابِ**
(10) *Atawa maranéhna boga kakawasaan di jeung bumi marcapada tur di antara duanana, cik naék maké tangga ka (langit)''.

## Tadabbur jeung Tadzakkur 
Alloh SWT dina ieu surat sumpah ku Al Qur'an nu pinuh pépéling pikeun sakabéh abdi-Na. Ieu hiji-hijina surat anu dimimitian ku huruf shood.

## Rujukan 
## Tumbu kaluar 
* library.islamweb.net
* altafsir.com/
Taméng

**Taméng** atawa sok disebut ogé **perisai** alat perang nu dipaké pikeun mertahankeun dirina nalika perang di jarak nu deukeut. Taméng biasana dipaké babarengan jeung pakarang nu séjén saperti pedang atawa tumbak.

## Sumber
Surah Al-Ma'arij

'''Surat Al-Ma'arij** (Basa Arab: **المعارج''', "Tempat-tempat Naek") nyaéta surat ka-70 dina Al Qur'an. Surat ieu kagolong surat Makkiyah kawengku  44 ayat. Dingaranan Al Ma’aarij nu hartina *tempat naik* tina kecap Al Ma’aarij  nu aya dina ayat ka-3 ieu surat.

## Eusi Poko ieu Surat 
Eusi pokok ieu surat, di antarana:
* Paréntah sobar ka Nabi Muhammad saw dina nyanghareupan pangjejeléh kaom kafir.
* Kajadian poé kiamat, azab Alloh bakal tumiba bari teu bisa ditebus.
* Laku lampah nu matak ngagubragkeun ka naraka.
* Amal-amal nu bisa ngangkat darojat nu luhur.
* Ancaman Alloh bakal ngaganti pikeun nu nirca ku kaom nu séjén.
 
## Ayat jeung tarjamah 
**سَأَلَ سَآئِلٌ بِعَذَابٍ وَاقِعٍ**
(1) *Saurang nu ménta kana datangna siksa*.
**لِّلْكَافِرِينَ لَيْسَ لَهُ دَافِعٌ**
(2) *Pikeun urang kafirin (siksa) nu teu bisa ditolak*.
**مِّنَ ٱللَّهِ ذِي ٱلْمَعَارِجِ**
(3) *ti Alloh nu gaduh patempatan keur naék (malaékat)*.
**تَعْرُجُ ٱلْمَلاَئِكَةُ وَٱلرُّوحُ إِلَيْهِ فِي يَوْمٍ كَانَ مِقْدَارُهُ خَمْسِينَ أَلْفَ سَنَةٍ**
(4) *Para malaékat naék ka (langit) ngaliwatan tarajé*.
**فَٱصْبِرْ صَبْراً جَمِيلاً **
(5) *Maka sing sobar kalawan sobar nu payus*.

## Tadabbur jeung Tadzakkur 
Alloh SWT dina ieu surat miwarang ka Nabi Muhammad saw sobar nu hadé, nyaéta nu teu dibarengan rumahuh atawa nyingkah tapi cara nu hadé.

## Rujukan 
## Tumbu kaluar 
* library.islamweb.net
* altafsir.com/
Surah Al-Qalam

**Surat Al Qolam** (Basa Arab: **القلم**,"Kalam") nyaéta surat ka-68 dina Al Qur'an. Ieu surat kaasup surat Makkiyah, nu kawengku 52 ayat. Dingaranan Al Qolam’ nu hartina *pena* tina kecap nu aya dina ayat kahiji. Dinamian ogé surat Nun (huruf nun) tina huruf ’’Nun’’ di awal ieu surat.

## Eusi Poko ieu Surat 
Eusi pokok ieu surat, di antarana:
* Ngécéskeun yén Nabi Muhammad s.a.w, teu gélo, tapi mibanda ahlak nu agung.
* Ulaheun nyampurkeun kayakinan.
* Ulaheun nyonto jalma nu laku goréng patut ahlakna.
* Nasib nu kaalaman jalma nu boga kebon tapi teu syukur ka Alloh, pangancam siksa pikeun ingkar.
* Al Qur'an pépéling pikeun sakabéh alam.

## Ayat jeung tarjamah 
** نۤ وَٱلْقَلَمِ وَمَا يَسْطُرُونَ**

(1) *Nun. Demi péna nu ditulis maranéhna*.

** مَآ أَنتَ بِنِعْمَةِ رَبِّكَ بِمَجْنُونٍ**

(2) ''Karana ni'mat Pangéran anjeun, anjeun lain jalma nu teu waras*.

** وَإِنَّ لَكَ لأَجْراً غَيْرَ مَمْنُونٍ**

(3) *Jeung éstu pikeun anjeun pahala nu taya kendatna*.

** وَإِنَّكَ لَعَلَىٰ خُلُقٍ عَظِيمٍ**

(4) *Jeung saéstuna anjeun bener-bener boga ahlak nu agung''. (Jstrna)

## Tadabbur jeung Tadzakkur 
Alloh SWT sumpah maké péna, ngébréhkeun pentingna nulis..

## Rujukan 
## Tumbu kaluar 
* library.islamweb.net
* altafsir.com/
Surah Al-Haqqah

ka|jmpl|الحاقة
**Surat Al-Haaqqoh** (Basa Arab:**الحآقّة**, "Poé Kiamat") nyaéta surat ka-69 dina Al Qur'an. Surat ieu kaasup surat Makkiyah kawengku 52 ayat. Dingaranan Al Haaqqoh nu hartina *Poé kiamat* tina  ayat  nu mimiti.

## Eusi Poko ieu Surat 
Eusi pokok ieu surat, di antarana:
* Patali jeung poé nu pasti.
* Pépéling tumali jeung kaom heubeul nu di'azab, Tsamud, 'Aad, Fir'aun, jeung Kaom Nabi Nuh.
* Ngécéskeun kajadian kiamat jeung hisab.
* Negeskeun yén Al Qur'an bener wahyu ti Alloh.
 
## Ayat jeung tarjamah 
** ٱلْحَاقَّةُ**

(1) *Poé kiamat*.

**مَا ٱلْحَآقَّةُ**

(2) *Naon ari poé kiamat*.

** وَمَآ أَدْرَاكَ مَا ٱلْحَاقَّةُ**

(3) *Naha anjeun apal naon poé kiamat*.

** كَذَّبَتْ ثَمُودُ وَعَادٌ بِٱلْقَارِعَةِ**

(4) ''Kaom Tsamud jeung 'Aad ngabohongkeun kiamat*. (Jstrna)

## Tadabbur jeung Tadzakkur 
Alloh SWT negeskeun yén poé kiamat anu disebutkeun Al Haaqqoh nu hartina nu bener bakal tumiba. Kiamat bakal cunduk datang dina mangsa nu Alloh SWT nu Maha Uninga. Disebutkeun maké runtuyan kalimat (* وَمَآ أَدْرَاكَ مَا ٱلْحَاقَّةُ'') naha anjeun apa naon ari kecap (ٱلْحَاقَّةُ) nyaéta (الساعة الواجبة الوقوع الثابتة المجيء، التي هي آتية لا ريب فيه) waktu nu pasti tumiba datangna bari euweuh nu nyangsikeun. Dina éta waktu sing sarwa huru hara kiamat, poé balitungan, siksa jeung ni'mat téh bener.

## Rujukan 
## Tumbu kaluar 
* library.islamweb.net
* altafsir.com/
Antaboga

**Antaboga **atawa **Anantaboga** numutkeun carita wayang purwa minangka hiji déwa nu hirup di dunya handap dunya kalawan istanana *Saptapratala*. Sedengkeun Antaboga numutkeun mitologi Bali nyaéta oray anu badag, nu biasana disebut naga kalawan makuta, maké badong, baju jeung maké kalung emas. Antaboga disebut - sebut minangka bangsa déwa nu miara taneuh jeung dunya wayang. Numutkeun carita wayang ogé Anantaboga kungsi nulungan Pandawa nu baris diduruk ku Kurawa di tempat panyicingana.

## Sumber
Surah As-Shaffat

**Surat As Shooffat** (Basa Arab:**الصّافات**, "Rombongan nu ngabaris") nyaéta surat ka-37 dina Al Qur'an. Surat ieu kawengku 182 ayat jeung kaasup surat Makkiyah sarta turun sabada surat Al An'am. Dingaranan *As Shooffat* (Nu pada baris)  tina  ayat mimiti.

## Eusi Poko ieu Surat 
Eusi pokok ieu surat, di antarana:
* Pépéling keur Nabi Saw dina rumah tangga, tumali ngaharamkeun saméméh turun wahyu.

## Ayat jeung tarjamah 
** وَٱلصَّافَّاتِ صَفَّا **

(1) *Demi (malaékat-malaékat) nu baris*.

**فَٱلزَّاجِرَاتِ زَجْراً**

(2) ''Jeung demi (rombongan) nu ngalarang (ma'siat) sabener-benerna*.

**فَٱلتَّٰلِيَٰتِ ذِكْراً**

(3) *jeung demi nu maca palajaran*.

**إِنَّ إِلَـٰهَكُمْ لَوَاحِدٌ**

(4) *Saéstuna Pangéran aranjeun éta Nu Mahatunggal''. (Jstrna)

## Tadabbur jeung Tadzakkur 
Alloh SWT Sumpah ku mangpirang-pirang rombongan nu ngabaris, hartina urang kudu rapih.

## Rujukan 
## Tumbu kaluar 
* library.islamweb.net
* altafsir.com/
Linggis

**Linggis** atawa (tembilang)  nyaéta pakakas anu dijieun tina beusi buleud panjang kurang leuwih 60&nbsp;cm ukuran buleudan beusina kurang leuiwih 3&nbsp;cm tungtungna ngahaja digepéngkeun , linggis dipaké pikeun ngabantu nyokél hiji barang anu pageuh atawa beurat, saperti nyokél paku, ngala batu, bisa waé dipaké ngali taneuh mangsana ngala hui jeung sajabana 

## Pedaran
Linggis dina wangunna kawilang sederhana, beusi buleud gedéna kurang leuwih 3&nbsp;cm diteukteuk panjangna kurang leuwih 60&nbsp;cm atawa gumantung kana kabutuhan  

Crowbar (PSF).jpg|Linggis keur dipaké nyokél kai
Detailvoetkoevoet.JPG|Bagéan linggis anu calawak paranti nyokel paku
Crowbar - എളാങ്ക് 02.JPG|Bagéan linggis anu gepeng paranti ngali
Barre a mine 535.jpg|Linggis di paké nyokél batu

## Tutumbu kaluar
# Linggis sarwaguna

## Dicutat tina
Koréa

**Koréa** nyaéta hiji semenanjung anu aya di Asia Wétan. Diwatesan ku Laut Konéng di kulon, Selat Koréa di kidul, Laut wétan (Laut Jepang) di wétan, sarta wilayah Manchuria di kalér. Kiwari, Koréa dibagi dua nagara, nyaéta Koréa Kalér sarta Koréa Kidul.

## Sajarah 
Urang Koréa percaya yén baheula (kira-kira abad 3-2 abad SM) aya hiji karajaan anu ngaranna **Joséon** (kiwari sok disebut **Gojoséon** sangkan henteu pahili jeung karajaan Joséon anu didirikeun abad ka-14).

Geus kitu, aya karajaan-karajaan saperti Silla, Baekje, Goguryéo, Gaya, jsb. Karajaan-karajaan éta bertahan ti abad ka-1 nepi ka abad ka-6.

Abad ka-6 M, karajaan Silla ngéléhkeun karajaan-karajaan anu aya di semenanjung Koréa, anu disebut ogé *Karajaan Silla Ngahiji*. Tuluy, karajaan Goryéo jadi pangawasa di Koréa nepi ka abad ka-14.

Abad ka-14,Yi Seong-gyé, pendiri karajaan Joséon ngéléhkeun Goryéo, sarta Koréa berkembang pesat. Karajaan Joséon bertahan salila kurang leuwih lima abad.

Tuluy, Kaisar Gojong ti Koréa ngagenti karajaan Joséon jadi **Kekaisaran Han Raya**, tuluy ngayakeun réformasi di Koréa. Kekaisaran Han Raya bertahan salila 13 taun saacan anéksasi Jepang.

Ti taun 1910-1945, Koréa dijajah ku Jepang. Taun 1945, wilayah koréa dibagi dua dumasar garis lintang 38 darajat. Bagian kidul diawas ku Amérika Serikat, sedengkeun wilayah koréa bagian kalér diawas ku Uni Soviét. Masing-masing ngumumkeun kamerdikaanna sacara terpisah.

## Tingali ogé 
* Koréa Kalér
* Koréa Kidul
* Hangeul, aksara Koréa
Nyiru

**Nyiru** nyaéta salah sahiji parabot nu wangunna buleud dijieun tina anyaman awi beunang meulahan ipis kalawan dianyam rapet sangkan teu maloncor lamun dipaké napi béas, paré, milihan kacang, jeung sajabana . Nyiru ogé ilahar dipaké tempat moé, saperti moé kéré lauk, wajit, kicimpring, ranginang, jeung réa-réa deui olahan baseuh anu perlu dipoé heula . Nyiru mibanda ngaran béda-béda unggal daérah saperti *talam, indang, penampi, jeung sajabana* .

## Pedaran
Mangsa datang usum panén paré nyiru dipaké pikeun misahkeun paré anu hapa jeung paré anu beuneur ku jalan ditapi maké nyiru, paré meunang ngala tuluy diirik sangkan lalésotan tina gagangna, di mana geus lalésotan tuluy dipisahkeun daun jeung sikina ku jalan ditapi maké nyiru  , moé paré ogé bisa maké nyiru malahan paré  anu ditutu dina lisung, misahkeun huut jeung béasna ku cara ditapi maké nyiru .

Nyiru ogé jadi andelan tukang nyieun ranginang, salé cau, wajit, ogé ngamangpaatkeun nyiru keur tempat moékeunana

Nyiru mangrupa pakakas anu kudu dipibanda, sabab loba pisan guna jeung mangpaatna, saperti napi béas saméméh diisikan ku cara béas diteundeun luhureun nyiru tuluy ditapi sangkan huut badagna haliber, tuluy béas diguar-guar, niténan bisi aya sérah atawa keusik jeung barang séjén anu kabawa. Nyiru anu leutik sok disebut cécémpéh.

## Konstruksi sarta Bahan 
Nyiru dijieun ku cara dianyam tina awi beunang meulah anu ipis.
* **Bahan**: Biasana ngagunakeun awi tali sabab leuwih liat sarta gampang dianyam. 
* **Wengku**: Dina sisi luarna dipasihan **wengku**, nyaéta jepit/panghompét tina awi anu kandel atawa hoé anu ditalian ku benang atawa kawat sangkan anyamanana kuat sarta teu gampang lésot.
* **Wangun**: Wangunna spésifik nyaéta buleud datar, diaméterna rupa-rupa, ti mimiti nu leutik dugi ka nu gedé (kira-kira 50-80 cm).

## Aspék Budaya sarta Fungsi 
Dina kahirupan sapopoé urang Sunda, nyiru miboga rupa-rupa fungsi:
# **Nginter**: Gerakan ngulirkeun béas dina nyiru sangkan huut sarta kokotor séjénna kumpul di tengah atawa palid ka sisi.
# **Napi**: Ngayunkeun nyiru ka luhur sarta ka handap sangkan huut anu hampang hiber katiup angin.
# **Moé Kadaharan**: Nyiru mindeng dipaké pikeun moé rupa-rupa kadaharan saperti gaplék, rangginang, atawa opak.

### Paribasa Sunda 
Aya paribasa Sunda anu ngagunakeun kecap nyiru, contona:
* *"Nyiru gedé raragentéan"* – Ngagambarkeun jalma anu loba kahayang tapi teu miboga kamampuh anu cukup.

File:COLLECTIE TROPENMUSEUM Een handelaar in gevlochten manden die bevestigd zijn aan een pikolan TMnr 60009381.jpg|Nyiru didagangkeun
File:COLLECTIE TROPENMUSEUM De specerijen nootmuskaat kaneel kruidnagel en foelie TMnr 10012302.jpg|Nyiru dipaké ngajagragkeun dagangan
File:Bamboo craft work.jpg|Cécémpéh
File:Natsuyasai P8150016.jpg|Nyiru urang Jepang katelahna Zaru 
File:COLLECTIE TROPENMUSEUM Het sorteren van het zaad van een damarboom (Agathis alba) West-Preanger TMnr 60051135.jpg|Nyuru keur dipaké milihan 

## Dicutat tina
## Tutumbu kaluar
# Nyiru hartina
# Karajinan Anyaman Awi di Jawa Barat
Kihkir

**Kihkir** nyaéta alat tina beusi nu aya huntuan, dipaké pikeun ngaratakeun (nyeukeutkeun jeung sajabana). 

## Referensi
Pangarih

**Pangarih** nyaéta parabot dapur paranti ngakeul sangu dijieuna tina kai  wangunna kawas cukil ngan leuwih gedé tur kandel, ngarihan sangu ilaharna dina dulang , pangarih dipaké ngakeul atawa ngaguar-guar sangu panas tur ngebul bari jeung dihihidan, sangkan sangu gancang tiis jeung henteu beyé. di mana geus tiis tur henteu katembong deui kebulna sangu téh dipindahkeun kana boboko atawa wadah anu séjéna..

## Dicutat tina
## Tutumbu kaluar
# Pangarih dijieun tina kai 
# Pakakas urang Baduy
# Ruparupa pakakas sunda
Yusuf

'''''' nyaéta ngaran anu ilahar, bisa nujul kana babaraha hal di handap:	
*Yusuf (nabi)
*Yusuf (surat)
Parang

**Parang** nyaéta pakakas tatanén gunana pikeun nyacar jukut anu aya dina galengan , dipaké ogé pikeun ngababad tatangkalan anu ngarungkun saméméh ngolah hiji tempat anu loba reuma sangkan taneuhna bérésih tur gampang diolah jadi kebon atawa huma , parang dijieun tina beusi atawa waja sangkan leuwih kuat parang ilaharna mangrupa hasil jieunan  ti gosali.

## Pedaran
Ilaharna parang leuwih panjang ti batan bedog, gedéna kurang leuwih lima ramo tungtungna aya anu mencos tapi aya ogé anu rata, perahna henteu pati ngeluk kawas bedog,parang sagigireun pakakas tatanén, ogé mangrupa pakarang tradisional urang Indonesia hususna urang Sunda, disababaraha daérah parang mibanda ngaran sewang-sewangan, upamana ; urang dayak di Kalimantan nyebutna Mandau; Latok; Pandat , di Sumatra disebutna klewang , urang Banjarmasin nyebutna parang nabur.

File:Parang-Latok.jpg|Parang urang Dayak disebut latok 
File:Parang Nabur.jpg|Parang nabur urang Banjarmasin
File:Klewang-Ladeng.jpg|Koléwang
File:Parang durian.jpg|Parang paranti meulah kadu

## Tutumbu kaluar
# Parang paranti nyacar rungkun 

## Dicutat tina
Poci

**Poci** nyaéta pakakas dapur paranti ngawadahan cai keur inumeun, bisa cai hérang, cai téh, kopi, jeung sajabana dina kaayaah panas atawa tiis. Poci dijieun tina taneuh tela , keramik , jeung logam, tukang nyieun poci disebutna panjunan.

## Pedaran
Wangun poci ilaharna awakna buleud betekok, beulah luhurna aya liang buleud maké tutup paranti ngeusikeun cai, di hareupna paranti ngucurkeun cai wangunna kawas beuheung entog atawa meri sawaréhna dina beuheung poci geus dipernahkeun ayakan pikeun ninyuh téh sangkan henteu milu kabawa kaluar mangsana dicicikeun, beulah tukangeun aya cangklék atawa gagang paranti mindahkeun, ngajungjungkeun atawa nyicikeun cai tina poci, di handapeuna aya buleudan paranti neundeun  poci sangkan ajeg .
Poci pangawakana henteu pati gedé, memang ngahaja dijieun pikeun saurangeun di dieu ngébréhkeun yén eusi dina hiji poci penting pikeun ngaladénan jalma anu penting. Tangtuna rasa leuwih diperhatikeun, utamana ieu budaya urang barat 
.

File:71-66-A , Presentation Silver, Teapot, Indonesian (5168936989).jpg|Poci tina logam
File:Magelangan dan Téh Poci.jpg|Cai téh dina poci jeung goréng emih
File:State Gifts Silver Tea Service.JPG|Poci hadiah pamaréntah tanda sosobatan jeung urang Amerika
File:English teapot.JPG|Poci urang Inggris

## Dicutat tina
## Tutumbu kaluar
*  A history of teapots 
*  Sparta Teapot Museum USA 
*  A brief history of teapots from Stoke-on-Trent Museums
Imam Maliki

**Malik bin Anas**, (basa Arab: **مالك بن أنس**) ngaran lengkepna **Malik bin Anas bin Malik Al-Madani**, nyaéta hiji mahaguru (islam), (nu nyekel) bukti kabeneran (hujjah) umat, jeung salaku imam nagari hijrah (Madinah). anjeunna dipikawanoh salaku jalma nu bisa dipercaya, ngejeroan hal agama, jeung mangrupa salah sahiji tina opat imam madzhab.

## Biografi 
Imam Malik lahir di kulawarga anu miboga tradisi kaélmuan anu kuat di Madinah. Anjeunna hirup dina jaman ''Tabi'ut Tabi'in''. Malik bin Anas kawentar ku sipatna anu kacida hormatna kana hadits Nabi Muhammad SAW. Nalika badé ngawulangkeun hadits, anjeunna sok siram heula, nganggo papakéan anu pangsaéna, sarta nganggo seuseungitan salaku wujud ta'dzim.

## Guru-guruna 
Imam Malik guguru ka langkung ti 900 guru, di antarana:
* '''Nafi' Mawla ibn Umar**: Guru utama dina widang riwayat hadits.
* **Ibnu Syihab az-Zuhri**: Ulama besar anu munggaran ngumpulkeun hadits sacara resmi.
* **Ja'far ash-Shadiq**: Katurunan Nabi anu miboga élmu anu kacida jerumna.

## Karya-karyana 
Karya anu paling monumental ti Imam Malik nyaéta:
* ***Al-Muwatta***: Kitab anu ngagabungkeun antara hadits sarta fikih. Ieu kitab dianggap salasahiji kitab hadits pangmunggaranna sarta pangshahéhna sateuacan aya Shahih Bukhari.

## Murid-muridna 
Élmu Imam Malik sumebar ka sakuliah dunya, utamana ka wilayah Afrika Utara sarta Andalusia (Spanyol), ngalangkungan murid-muridna:
* **Imam Syafi'i''': Anu engkéna ngadegkeun Madhab Syafi'i.
* **Abdullah bin Wahb**: Ulama ti Mesir.
* **Abdurrahman bin Qasim**: Anu nyusun kitab *Al-Mudawwanah* dina madhab Maliki.

## Filosofi 
Filosofi hukum Imam Malik miboga ciri has nyaéta ngagunakeun ***Amal Ahlul Madinah*** (kabiasaan masyarakat Madinah) salaku salasahiji sumber hukum. Anjeunna yakin yén naon anu dipilampah ku urang Madinah dina jaman éta mangrupikeun cerminan langsung tina sunnah Nabi anu turun-temurun.

## Rujukan 
## Referensi
Ranggap

**Ranggap** nyaéta pakakas dijieun tina anyaman awi , sangkan henteu ngider jauh tur gampang néwakna, dipaké ngurungan hayam mangsa keur dipoyankeun bisa waé ngurungan hayam kumupu jeung indungna sangkan henteu dipacok jeung dibintih ku hayam séjén, ranggap bisa ogé dipaké ngarungkup lauk di kulah atawa di balong.

]]
## Pedaran
Ranggap hayam wangunna buleud, jangkung kurang leuwih sacangkéng kolot, handapna muka paranti ngurungan ari luhurna ditutup,  anyaman dijieun carang sangkan katempo eusina, dijieun tina tangkal awi anu geus kolot, sangkan kuat handapna diwengku tur ditalian sakurilingna .

## Tutumbu kaluar
# Tukang nyieun ranggap

## Dicutat tina
Surah Al-Muddatstsir

**Surat Al-Muddatstsir** (basa Arab:**المدشّر**) nyaéta surat ka-74 dina Al Qur'an. Surat ieu kaasup surat Makkiyah kawengku 56 ayat, diturunkeun sabada surat Al Muzzammil. Dingaranan Al Muddatstsir (*Nu maké simbut)* tina ayat mimiti ieu surat.

## Eusi Poko ieu Surat 
Eusi pokok ieu surat, di antarana:
* Alloh SWT miwarang Nabi S.a.w. pikeun da'wah ka manusa supaya iman, bebérésih, ngajauhan ma'siat, ihlas tur sobar.
* Negeskeun yén susahna dina poé kiamat pikeun nu kafir jeung tukang ma'siat.
* Pangancam pikeun nu ceuceub kana Al Qur'an.
* Jumlah malaékat Zabaniyah.
* Manusa kaiket ku laku lampahna.

## Ayat jeung tarjamah 
** يٰأَيُّهَا ٱلْمُدَّثِّرُ**
(1) *Hé jalma maké simbut*.
**قُمْ فَأَنذِرْ**
(2) *Geura hudang tur béré pépéling*.
** وَرَبَّكَ فَكَبِّرْ**
(3) *Jeung Pangéran anjeun, agungkeun*.
**وَثِيَابَكَ فَطَهِّرْ**
(4) *Jeung pakéan anjeun bersihkeun*.
** وَٱلرُّجْزَ فَٱهْجُرْ**
(5) *Nyieun dosa singkahan*.
**وَلاَ تَمْنُن تَسْتَكْثِرُ**
(6) *Jeung ulah méré, hayang meunang loba*.
**وَلِرَبِّكَ فَٱصْبِرْ**
(6) ''Jeung sing sobar karana Pangéran.

## Tadabbur jeung Tadzakkur 
Alloh SWT dina ieu surat miwarang Nabi Muhammad saw gugah, da'wah Islam.

## Rujukan 
## Tumbu kaluar 
* library.islamweb.net
* altafsir.com/
Rampadan

**Rampadan** nyaéta wadah paranti mawa susuguh anu dijieuna tina kuningan, kai, plastik, melamin, awi, jeung sajabana  wangunna rupa-rupa aya anu buleud, pasagi aya ogé anu diréka-réka, rampadan mibanda panyepengan kénca jeung katuhu sangkan gampang mawana , cai jeung lalawuh anu baris disuguhkeun atawa dibawa, diteundeun luhureun rampadan tuluy ceuli rampadan dicepengan kénca jeung katuhu sangkan saimbang 

## Tutumbu kaluar
# Rampadan gamelan
# Rampadan téh Baki kuningan paranti mawa susuguh
# Mawa rampadan anu alus

## Dicutat tina
Salang

**Salang** nyaéta tali paranti nanggung anu dicantélkuen dina tungtung rancatan dijieun tina kulit tangkal waru beunang ngarara, tuluy diuntun, dikantétkeun jeung tali anu séjéna nepi ka ngawangun salang anu bisa diteundeunan barang anu baris di tanggung kayaning : batu, tolombong, gemuk, paré , jeung sajabana.
## Pedaran
Kulit tangkal waru pikeun bahan nyieun salang katelah ogé lulub .Dipilemburan mah salang téh sagigireun paranti nanggung ogé dipaké ngagantungkeun boboko eusi kéjo jeung wadah dahareun séjéna di dapur sangkan henteu dihakan beurit atawa ucing .
[[
## Dicutat tina
## Tutumbu kaluar
# Rancatan sapasang jeung salangna
# [Salang masih kénéh dipake ku urang Baduy(https://su.wikipedia.org/wiki/Baduy)]
# [Salang paranti ngagantungkeun wadah dahareun di pawon(https://su.wikipedia.org/wiki/pawon)]
Rawé

**Rawé** atawa jiret nyaéta tambang paranti néwak sato linghas, tali anu dipaké kudu kuat tur wedel ; 
rawé bisa ogé mangrupa useup beunang nalian tuluy ditalikeun deui kana tali atawa tambang (dina tambang useupna ngagarantung leuwih ti hiji) maksudna pikeun ngala lauk di walungan atawa di laut anu disebut ngarawé (sabangsa tegér) anu diperenahkeun disabaraha tempat,  ngarawé hartina néwak maké rawé  sababaraha hiji useup beunang nalian dikantétkeun kana tali anu leuwih gedé tuluy dibatek ka luhur atawa ka gigir tungtungna dipasang jangkar  jeung pangbeubeurat sangkan ngerelep ka jero cai  luhurna dipasang kukumbul sangkan gampang katohiyan dina waktuna rawé dipulut deui .

## Dicutat tina
## Tutumbu kaluar
# [Ngala lauk(https://su.wikipedia.org/wiki/lauk) maké rawé] 
# Rupa-rupa rawé
# Rupa-rupa ngala sasatoan
# [Usep rawé di laut(https://su.wikipedia.org/wiki/laut)]
# Nyieun Rawé
Chun Jung-myung

**Chun Jung-myung** () nyaéta saurang aktor asal Koréa Kidul anu mimiti kawentar tina peranna minangka *Go Yi-seok* dina sérial tipi *Heart to Heart* taun 2015.

## Rujukan
Rimbas

**Rimbas** nyaéta pakakas anu gunana pikeun mapas kai, wangunna kawas kampak, gagangna maké kai, dijieun tina beusi anu dicampuran waja, dina kagunaan rimbas dipaké ogé pikeun mesék kulit kai saméméh diolah, rimbas téh diurangmah dijieun di gosali

## Pedaran
Rimbas téh mangrupa pakakas anu kawilang heubeulna dipiwanoh, sahenteuna dina abad ka 11 - 15 rimbas geus ilahar dimangpaatkeun, malahan mangsa harita rimbas mangrupa pakakas andelan témpona ngabukbak leuweung jeung nyieun kamalir cai dina raraga nyieun lahan pikeun tatanén, malahan tukang nyieun parabot atawa pakakas tatanén mangsa harita mibanda tempat anu penting dina hirup kumbuh di masarakat . Baheula nyieun parahu jeunglisung paranti nutu paré maké pakakas tatah jeung rimbas.

File:Making_paddle_with_adze,_Tobi,_Western_Caroline_Islands,_Micronesia.jpg|Rimbas keur dipaké mapas kai
File:19th century knowledge woodworking adze and axe.jpg|Rupa-rupa péso rimbas
File:Dissel (3).jpg|Rimbas ditempo ti hereup
File:Japanese-hoe-kuwa,katori-city,japan.JPG|Rimbas anu dipaké ku urang Jepang
File:TroughAdze.jpg|Rimbas kewung gagang pondok
File:Hawea tcherpetî.jpg|Mapas kai maké rimbas

## Tutumbu kaluar
# Rimbas paranti mapas kai
# Rupa-rupa pakakas tatanén

## Dicutat tina
Ranjang

**Ranjang** nyaéta parabot anu aya di jero imah perenahna di pangkéng dipaké pikeun tempat saré atawa leleson  ogé paranti diuk upamana keur aya di jero pangkéng , Ranjang dilengkepan ogé ku kasur, sepré, bantal, jeung guguling malahan aya ogé anu resep ditutupan maké kulambu maksudna sangkan henteu di congcong reungit. Ranjang tina beusi diurang mangrupa pangaruh nagara kulon, bisa waé ranjang ngagunakeun beusi sangkan kuat, gampang di bongkar jeung dipasang .

## Pedaran
### Ukuran
Ranjang mibanda sababaraha ukuran anu geus ditangtukeun :
# Ukuran 1 x 2 méter disebut ogé ukuran *single* (ukuran ranjang saurangeun)
# Ukuran 1,2 x 2 méter disebut ogé ukuran *super single* (ukuran saurangeun ngan leuwih lébar)
# Ukuran 1,6 x 2 méter disebut ogé ukuran *queen* (ukuran sedeng dipaké duaaneun)
# Ukuran 1,8 x 2 méter disebut ogé ukuran *King* (ukuran panggedéna pikeun anu geus kulawarga)

### Rupa-rupa wangun ranjang
Rupa-rupa wangun ranjang :
# Ranjang panggung *(Platform Beds)*
# Ranjang kanopi *(Canopy Beds)*
# Ranjang opat tihang *(Four-poster Beds)*
# Ranjang bingkai *(Panel Beds)*
# Ranjang kareta *(Sleigh Beds)* mimiti dijieun dina abad ka-19 anu mangrupa pangaruh tina gaya Romawi jeung Yunani, dijieun tina kai tapi kiwari teu saeutik ogé anu geus maké bahan logam anu hampang.
# Ranjang tembok *(Wall Beds)* ranjang anu kieu kasurna napel kana ranjang ku lantaran kitu ranjang saperti kieu bisa ditangtungkeun atawa disarandékeun kana témbok, di mana geus nangtung hamdapeun ranjangna bisa dimangpaatkeun pikeun meja paranti maca jeung nulis.
# Ranjang koropak *(Trundle Beds)* ranjang mibanda undakan nyaéta ranjang biasa ngan di kolong ranjang aya deui tempat sare anu bisa disorolokeun kaluar jeung ka jero, ilaharna dipaké pikeun tempat saré barudak anu masih kénéh saré bareng.

File:COLLECTIE TROPENMUSEUM Een ziekenzaal met patiënten en verpleging in ziekenhuis Salemba TMnr 60014158.jpg|Ranjang anu dipaké di *Rumah sakit*
File:COLLECTIE_TROPENMUSEUM_Een_kamer_in_een_hotel_op_het_Dijeng-plateau_TMnr_60043035.jpg|Dua ranjang
File:COLLECTIE_TROPENMUSEUM_Een_bed_met_klamboe_in_de_slaapkamer_van_het_huis_van_houtvester_C.H._Japing_in_Olehleh_TMnr_60026816.jpg|Ranjang dikulambuan

## Dicutat tina
## Tutumbu kaluar
# Ranjang mangrupa parabot imah
# Rupa-rupa wangun ranjang
Salumbat

]]

**Salumbat** nyaéta pakakas paranti mesék kalapa, diwangun tina beusi  atawa tina ruyung kawung  wangunna méncos, seukeut tur panjang sangkan gampang ditancebkeun kana tapas kalapa mangsana mesék atawa ngalaan tapasna.

## Pedaran
Kalapa anu dipesék maké salumbat kalapa anu kolot naha baseuh atawa geus garing, maksudna dipeséék tapasna sangkan babari narok batokna pikeun ngaluarkeun kalapana ogé dipesék cangkangna sangkan henteu rungkang mangsana dibawa kapasar pikeun dijual. Anu teu biasa maké salumbat mah mesék kalapa sahulu ogé ugal ugil lantaran hésé jeung paur katojos, ari anu geus tapismah sakusiwel ogé tapas kalapa geus coplok tina batokna . Salumbat aya nu ditancebkeun kana taneuh aya ogé anu maké talapok tina beusi jadi bisa dipindah pindah nuturkeun tempat di mana ayana kalapa anu baris dipesék.

File:COLLECTIE TROPENMUSEUM Het ontbolsteren van de klapper op de onderneming Sungei Rampah TMnr 60014135.jpg|Salumbat dipaké ampir disakabéh wilayah Indonesia
File:Sri Lanka-Noix de coco (10).jpg|Salumbat anu dipaké di Sri Lanka
File:Coconut husking.jpg|Salumbat anu dipaké di India
File:Sri Lanka-Coconut husking tool.jpg|Salumbat ditancebkeun dina catang
File:The hustle is really.jpg|Salumbat tina kai

## Dicutat tina
## Tutumbu kaluar
# Rupa-rupa pakakas paranti mesék kalapa
# [Tukang mesék kalapa(https://su.wikipedia.org/wiki/kalapa)]
# Mesék kalapa jualeun
Sangrayan

**Sangrayan** nyaéta pakakas pikeun nyangray: ngagoréng atawa ngasakan olahan dina tempatna bari henteu maké minyak sangrayan kudu dijieun tina bahan anu kuat jeung kandel bisa waé maké bahan tina beusi, almaniem atawa taneuh tela  sababaraha rupa kadaharan anu ilahar disangray saperti; siki muncang, siki wijén,kacang, parudan kalapa, sakapeung ogé nyangray sangu, jeung sajabana.

## Pedaran
Manaskeun bahan olahan atawa kadaharan atah hususna disangray mibanda sababaraha tujuan di antarana: ngaaronjatkeun rasa, leuwih gampang didahar, henteu gancang buruk, aya patalina jeung urusan kaséhatan, jeung leuwih steril atawa maéhan kuman jeung bakteri.  Nyangray bisa langsung ngagunakeun sangrayan bisa ogé maké cukang lantaran keusik beunang meresihan anu milu disangray dina sangrayan cara saperti kieu utamana dipaké dina nyangray kurupuk
# Hasiat bawang sangray
# Sangrayan tina taneuh
# Parabot dapur
## Dicutat tina
Lulumpang

**Lulumpang** nyaéta ngaran parabot dapur paranti nutu atawa ngabebek bungbu, kopi, cabé, nipung, nyieun adonan, jeung sajabana . Lulumpang bisa dipaké atawa digunakeun di mana aya halu  pikeun nutuna ku lantaran halu jeung lulumpang mangrupa sapasang pakakas. Bisa ogé dipaké nutu Paré meunang méré sihan tina gagangna (ngaguguran) tuluy dipoé nepika garing bisa ditutu maké lulumpang pikeun mesék kulitna sok disebut huut sangkan jadi béas.

## Pedaran
### Bahan lulumpang
Lulumpang dijieun tina rupa-rupa bahan, gumantung kana kabutuhan jeung bahan anu baris dibebek. Aya sababaraha bahan lulumpang saperti: 
# Lulumpang kai
# Lulumpang  batu 
# Lulumpang keramik 
Situs megalitik anu aya di Cianjur pernahna di Gunung Padang, lulumpang batu kapanggih pacampur jeung balok-balok batu ukuran buleudna 22&nbsp;cm jerona 10&nbsp;cm ieu sarimbag jeung batu gandik anu kapanggih di situs-situs di Jawa, dumasar kana tempat pamanggihna lulumpang mibanda patula patalina jeung upacara-upacara anu dilaksanakeun.
* **Nyieun Opak atawa Ulen**: Ngabubukkeun beureum atawa ketan anu geus diseupan sangkan jadi adonan anu lemes.

## Pasangan Lumpang 
Lumpang tara bisa dipaké sorangan, tapi kudu aya pasanganna nyaéta:
* **Halu**: Tongkat panjang anu dijieun tina kai pikeun neunggeul atawa nutu bahan anu aya di jero lumpang.
* **Nyiru**: Dipaké pikeun nampi (misahkeun) antara béas jeung huut sanggeus ditutu.

## Filosofi 
Dina tradisi Sunda, sora lumpang anu ditutu sacara barengan ku sababaraha urang bisa ngahasilkeun wirahma anu éndah, anu disebut musik Gondang. Ieu mangrupakeun simbol kabungah sarta rasa sukur masarakat nalika usum panén anjog.

File:COLLECTIE TROPENMUSEUM Vrouw tijdens het stampen van pepers voor de bereiding van sambal TMnr 20017931.jpg|Lulumpang dipaké ngabebek bungbu di dapur	
File:Cassava flour - making dough in mortar.jpg|Lulumpang dipaké adonan
File:"Možnar" iz črešnjevega lesa, višina 40cm, premer odprtine 13cm, Kočarija 1956.jpg|Lulumpang kai 
File:Bronze pestle, Europe, 1501-1850 Wellcome L0058934.jpg|Lulumpang tina parunggu
File:Soupou Kandja preparing okra mash.jpg|Lulumpang dipaké ngabebek rujak
File:Deukhine - sauce with peanut butter and tamarind - mortar with locust bean.jpg|Dipaké ngabebek bungbu

## Dicutat tina
## Tutumbu kaluar
# [Situs batu(https://su.wikipedia.org/wiki/batu) lulumpang]
# Carita pondok ngeunaan lulumpang
# Dongeng ngeunaan lulumpang
# Arkeolog lulumpang Lulumpang patilasan
Kebon

[thumb|200px|Kebon kelapa di [Seychelles.]]
**Kebon**; talun nyaéta sawidang lahan, biasana mah di tempat nembrak, nu diperlakukeun husus ku manusa, hususna keur tempat tuwuhna pepelakan.											

Harti kebon sipatna umum ku sabab lahan nu dipelakan tutuwuhan sacara liar ogé bisa disebut kebon, asal aya di wewengkon sabudeureun padumukan. Dina kaayaan nu kawas kieu, kebon bisa dibédakeun jeung leuweung ditempo tina jinis katut kapadetan tutuwuhananan. Kecap kebon bisa ogé dipeké keur pakarangan katut taman. Sakabéh atawa sabagéan kebon bisa dikokolakeun jadi taman..

Dumasar kana fungsi kebon minangka sarana katut obyék panalungtikan, sawatara kebon atawa pakebonan bisa difungsikeun keur lahan atawa lokasi sakola alam, nyaéta sakola nu teu maké gedong.

## Dicutat tina
Nilem

**Nilem**, **nilem mangut**, atawa **melem** (*Osteochilus vittatus*) nyaéta salah sahiji lauk cai anu kaasup kana kulawarga *Cyprinidae*.  Nilem téh lauk Hérbivora karesepna ngakan dangdaunna jeung lulukutan, lauk nilem kapireungeuh loba di Asia Tenggara: Tonkin, Siam (Thailand), Semenanjung Malaya, Kalimantan, Sumatra, jeung pulo Jawa.
## Pedaran
Nilem téh lauk anu mibanda ukuran sedeng kurang leuwih panggedéna tilu ramo atawa 260&nbsp;mm.  tina palebah pundukna  3-3,7. Panjang tina huluna  4,1-4,5. Palebah sungutna melengkung, biwirna jeding jeung bisa manyangan umpama dibetot.  Sisit anu aya dina huluna kurang leuwih  10-12 siki.

Cécépét/susuri palebah pundukna dorsal mibanda III ramo-ramo heuras mibanda susuk kalawan 10-13 ramo-ramo anu laleuleus; Jumlah jeung wangun cécépét/susuri dina palebah dada I.13-16; palebah beuteung I.8;  palebah bujurna III.5.  Gurat sisi 33-34..
### Mijahkeun
Mijahkeun atawa ngawinkeun  lauk nilem bisa di balong taneuh atawa balong/bak semén
### Meresihan situ
Kungsi diayakeun panalungtikan ngeunaan lauk nilem anu dilaksanakeun di situ/Danau Maninjau,Sumatera , antukna meunang hiji kacindekan umpama lauk nilem anu dipelakeun bari jeung henteu diparaban, éta lauk nilem baris ngahakanan rupa-rupa *fitoplankton* anu aya sajeroeun cai situ, tah ku alatan éta pisan ieu lauk nilem bisa waé dipelakeun pikeun ngabantu meresihan kokotor cai situ.

Lauk nilem ngahakan rupa-rupa *fitoplankton* anu mangrupa kulawarga tina *Bacillariophyceae*, *Chlorophyceae*, *Cyanophyceae*, jeung *Desmidiaceae*.

### Tatamba/terapi
ti saprak dipiwanoh jeung lobana "terapi suku jeung dampalna" anu maké *Garra rufa*, lauk nilem mangrupa lauk anu jadi pilihan séjén ku lantaran mibanda sipat jeung  paripolah kawas lauk  **melem**, nyaéta resep ngaronyok tur ngakan kulit paeh anu aya dina suku anu ngahaja dianclomkeun ka cai  i.

## Tutumbu kaluar
* Mengenal & Mengend. Predator Ikan
* Megarkeun lauk nilem
* Melak lauk nilem 
* Nguseup lauk nilem
*

## Dicutat tina